Ericu950/Stoicheia-meter-silver huggingface dataset:
ἔπειθ ὑμεῖς οἱ καθήμενοι , ὡς μὲν ἂν εἴποιτε δικαίους λόγους καὶ λέγοντος ἄλλου συνείητε , ἄμεινον Φιλίππου παρεσκεύασθε , ὡς δὲ κωλύσαιτ ἂν ἐκεῖνον πράττειν ταῦτ ἐφ ὧν ἐστι νῦν , παντελῶς ἀργῶς ἔχετε .
συμβαίνει δὴ πρᾶγμ ἀναγκαῖον , οἶμαι , καὶ ἴσως εἰκός ·
ἐν οἷς ἑκάτεροι διατρίβετε καὶ περὶ ἃ σπουδάζετε , ταῦτ ἄμεινον ἑκατέροις ἔχει , ἐκείνῳ μὲν αἱ πράξεις , ὑμῖν δ οἱ λόγοι 0 .
εἰ μὲν οὖν καὶ νῦν λέγειν δικαιότερ ὑμῖν ἐξαρκεῖ , ῥᾴδιον , καὶ πόνος οὐδεὶς πρόσεστι τῷ πράγματι 0 ·
εἰ δ ὅπως τὰ παρόντ ἐπανορθωθήσεται δεῖ σκοπεῖν καὶ μὴ προελθόντ ἔτι πορρωτέρω λήσει πάνθ ἡμᾶς , μη δ ἐπιστήσεται μέγεθος δυνάμεως πρὸς ἣν οὐ δ ἀντᾶραι δυνησόμεθα , οὐχ ὁ αὐτὸς τρόπος ὅσπερ πρότερον τοῦ βουλεύεσθαι , ἀλλὰ καὶ τοῖς λέγουσιν ἅπασι καὶ τοῖς ἀκούουσιν ὑμῖν τὰ βέλτιστα καὶ τὰ σώσοντα τῶν ῥᾴστων καὶ τῶν ἡδίστων προαιρετέον 0 1 .
πρῶτον μέν , εἴ τις , ὦ ἄνδρες Ἀθηναῖοι , θαρρεῖ , ὁρῶν ἡλίκος ἤδη καὶ ὅσων κύριός ἐστι Φίλιππος , καὶ μηδέν οἴεται κίνδυνον φέρειν τοῦτο τῇ πόλει μη δ ἐφ ὑμᾶς πάντα παρασκευάζεσθαι , θαυμάζω , καὶ δεηθῆναι πάντων ὁμοίως ὑμῶν βούλομαι τοὺς λογισμοὺς ἀκοῦσαί μου διὰ βραχέων , δι οὓς τ ἀναντί ἐμοὶ παρέστηκε προσδοκᾶν καὶ δι ὧν ἐχθρὸν ἡγοῦμαι Φίλιππον ·
ἵν , ἐὰν μὲν ἐγὼ δοκῶ βέλτιον προορᾶν , ἐμοὶ πεισθῆτε , ἂν δ οἱ θαρροῦντες καὶ πεπιστευκότες αὐτῷ , τούτοις προσθῆσθε 0 .
ἐγὼ τοίνυν , ὦ ἄνδρες Ἀθηναῖοι , λογίζομαι ·
τίνων ὁ Φίλιππος κύριος πρῶτον μετὰ τὴν εἰρήνην κατέστη ;
πυλῶν καὶ τῶν ἐν Φωκεῦσι πραγμάτων 0 .
πῶς τούτοις ἐχρήσατο ;
ἃ Θηβαίοις συμφέρει καὶ οὐχ ἃ τῇ πόλει , πράττειν προείλετο 0 .
τί δήποτε 0 ;
ὅτι πρὸς πλεονεξίαν , οἶμαι , καὶ τὸ πάνθ ὑφ αὑτῷ ποιήσασθαι τοὺς λογισμοὺς ἐξετάζων , καὶ οὐχὶ πρὸς εἰρήνην οὐ δ ἡσυχίαν οὐ δὲ δίκαιον οὐδέν , εἶδε τοῦτ ὀρθῶς , ὅτι τῇ μὲν ἡμετέρᾳ πόλει καὶ τοῖς ἤθεσι τοῖς ἡμετέροις οὐδὲν ἂν ἐνδείξαιτο τοσοῦτον οὐ δὲ ποιήσειεν , ὑφ οὗ πεισθέντες ὑμεῖς τῆς ἰδίας ἕνεκ ὠφελείας τῶν ἄλλων τινὰς Ἑλλήνων ἐκείνῳ προοῖσθε , ἀλλὰ καὶ τοῦ δικαίου λόγον ποιούμενοι , καὶ τὴν προσοῦσαν ἀδοξίαν τῷ πράγματι φεύγοντες , καὶ πάνθ ἃ προσήκει προορώμενοι , ὁμοίως ἐναντιώσεσθε , ἄν τι τοιοῦτ ἐπιχειρῇ πράττειν , ὥσπερ ἂν εἰ πολεμοῦντες τύχοιτε 0 .
τοὺς δὲ Θηβαίους ἡγεῖτο , ὅπερ συνέβη , ἀντὶ τῶν ἑαυτοῖς γιγνομένων τὰ λοιπὰ ἐάσειν ὅπως βούλεται πράττειν ἑαυτόν , καὶ οὐχ ὅπως ἀντιπράξειν καὶ διακωλύσειν , ἀλλὰ καὶ συστρατεύσειν , ἂν αὐτοὺς κελεύῃ .
καὶ νῦν τοὺς Μεσσηνίους καὶ τοὺς Ἀργείους τ αὔθ ὑπειληφὼς εὖ ποιεῖ .
ὃ καὶ μέγιστόν ἐστι καθ ὑμῶν ἐγκώμιον , ὦ ἄνδρες Ἀθηναῖοι ·
κέκρισθε γὰρ ἐκ τούτων τῶν ἔργων μόνοι τῶν πάντων μηδενὸς ἂν κέρδους τὰ κοινὰ δίκαια τῶν Ἑλλήνων προέσθαι , μη δ ἀνταλλάξασθαι μηδεμιᾶς χάριτος μη δ ὠφελείας τὴν εἰς τοὺς Ἕλληνας εὔνοιαν .
καὶ ταῦτ εἰκότως καὶ περὶ ὑμῶν οὕτως ὑπείληφε καὶ κατ Ἀργείων καὶ Θηβαίων ὡς ἑτέρως , οὐ μόνον εἰς τὰ παρόνθ ὁρῶν , ἀλλὰ καὶ τὰ πρὸ τούτων λογιζόμενος 0 .
εὑρίσκει γάρ , οἶμαι , καὶ ἀκούει τοὺς μὲν ὑμετέρους προγόνους , ἐξὸν αὐτοῖς τῶν λοιπῶν ἄρχειν Ἑλλήνων ὥστ αὐτοὺς ὑπακούειν βασιλεῖ , οὐ μόνον οὐκ ἀνασχομένους τὸν λόγον τοῦτον , ἡνίκ ἦλθεν Ἀλέξανδρος ὁ τούτων πρόγονος περὶ τούτων κῆρυξ , ἀλλὰ καὶ τὴν χώραν ἐκλιπεῖν προελομένους καὶ παθεῖν ὁτιοῦν ὑπομείναντας , καὶ μετὰ ταῦτα πράξαντας ταῦθ ἃ πάντες ἀεὶ γλίχονται λέγειν , ἀξίως δ οὐδεὶς εἰπεῖν δεδύνηται , διόπερ κ ἀγὼ παραλείψω , δικαίως  ἔστι γὰρ μείζω τ ἀκείνων ἔργα ἢ ὡς τῷ λόγῳ τις ἂν εἴποι  , τοὺς δὲ Θηβαίων καὶ Ἀργείων προγόνους τοὺς μὲν συστρατεύσαντας τῷ βαρβάρῳ , τοὺς δ οὐκ ἐναντιωθέντας 0 .
οἶδεν οὖν ἀμφοτέρους ἰδίᾳ τὸ λυσιτελοῦν ἀγαπήσοντας , οὐχ ὅ τι συνοίσει κοινῇ τοῖς Ἕλλησι σκεψομένους .
ἡγεῖτ οὖν , εἰ μὲν ὑμᾶς ἕλοιτο , φίλους ἐπὶ τοῖς δικαίοις αἱρήσεσθαι , εἰ δ ἐκείνοις προσθεῖτο , συνεργοὺς ἕξειν τῆς αὑτοῦ πλεονεξίας 0 .
διὰ ταῦτ ἐκείνους ἀνθ ὑμῶν καὶ τότε καὶ νῦν αἱρεῖται .
οὐ γὰρ δὴ τριήρεις γ ὁρᾷ πλείους αὐτοῖς ἢ ὑμῖν οὔσας 0 ·
οὐ δ ἐν τῇ μεσογείᾳ τιν ἀρχὴν εὕρηκε , τῆς δ ἐπὶ τῇ θαλάττῃ καὶ τῶν ἐμπορίων ἀφέστηκεν ·
οὐ δ ἀμνημονεῖ τοὺς λόγους οὐ δὲ τὰς ὑποσχέσεις , ἐφ αἷς τῆς εἰρήνης ἔτυχεν .
ἀλλὰ νὴ Δί , εἴποι τις ἂν ὡς πάντα ταῦτ εἰδώς , οὐ πλεονεξίας ἕνεκ οὐ δ ὧν ἐγὼ κατηγορῶ τότε ταῦτ ἔπραξεν , ἀλλὰ τῷ δικαιότερα τοὺς Θηβαίους ἢ ὑμᾶς ἀξιοῦν 0 1 .
ἀλλὰ τοῦτον καὶ μόνον πάντων τῶν λόγων οὐκ ἔνεστιν αὐτῷ νῦν εἰπεῖν ·
ὁ γὰρ Μεσσήνην Λακεδαιμονίους ἀφιέναι κελεύων , πῶς ἂν Ὀρχομενὸν καὶ Κορώνειαν τότε Θηβαίοις παραδοὺς τῷ δίκαια νομίζειν ταῦτ εἶναι πεποιηκέναι σκήψαιτο ;
ἀλλ ἐβιάσθη νὴ Δία  ταῦτα γάρ ἐσθ ὑπόλοιπον  καὶ παρὰ γνώμην , τῶν Θετταλῶν ἱππέων καὶ τῶν Θηβαίων ὁπλιτῶν ἐν μέσῳ ληφθείς , συνεχώρησε ταῦτα .
οὐκοῦν φασὶ μὲν μέλλειν πρὸς τοὺς Θηβαίους αὐτὸν ὑπόπτως ἔχειν , καὶ λογοποιοῦσιν περιιόντες τινὲς ὡς Ἐλάτειαν τειχιεῖ .
ὁ δὲ ταῦτα μὲν μέλλει καὶ μελλήσει γ , ὡς ἐγὼ κρίνω , τοῖς Μεσσηνίοις δὲ καὶ τοῖς Ἀργείοις ἐπὶ τοὺς Λακεδαιμονίους συλλαμβάνειν οὐ μέλλει , ἀλλὰ καὶ ξένους εἰσπέμπει καὶ χρήματ ἀποστέλλει καὶ δύναμιν μεγάλην ἔχων αὐτός ἐστι προσδόκιμος .
τοὺς μὲν ὄντας ἐχθροὺς Θηβαίων Λακεδαιμονίους ἀναιρεῖ , οὓς δ ἀπώλεσεν αὐτὸς πρότερον Φωκέας νῦν σῴζει ;
καὶ τίς ἂν ταῦτα πιστεύσειεν ;
ἐγὼ μὲν γὰρ οὐκ ἂν ἡγοῦμαι Φίλιππον , οὔ τ εἰ τὰ πρῶτα βιασθεὶς ἄκων ἔπραξεν , οὔ τ ἂν εἰ νῦν ἀπεγίγνωσκε Θηβαίους , τοῖς ἐκείνων ἐχθροῖς συνεχῶς ἐναντιοῦσθαι , ἀλλ ἀφ ὧν νῦν ποιεῖ , κ ἀκεῖν ἐκ προαιρέσεως δῆλός ἐστι ποιήσας , ἐκ πάντων δ , ἄν τις ὀρθῶς θεωρῇ , πάνθ ἃ πραγματεύεται κατὰ τῆς πόλεως συντάττων .
καὶ τοῦτ ἐξ ἀνάγκης τρόπον τιν αὐτῷ νῦν γε δὴ συμβαίνει .
λογίζεσθε γάρ .
ἄρχειν βούλεται , τούτου δ ἀνταγωνιστὰς μόνους ὑπείληφεν ὑμᾶς .
ἀδικεῖ πολὺν ἤδη χρόνον , καὶ τοῦτ αὐτὸς ἄριστα σύνοιδεν αὑτῷ ·
οἷς γὰρ οὖσιν ὑμετέροις ἔχει , τούτοις πάντα τ ἄλλ ἀσφαλῶς κέκτηται ·
εἰ γὰρ Ἀμφίπολιν καὶ Ποτείδαιαν προεῖτο , οὐ δ ἂν οἴκοι μένειν βεβαίως ἡγεῖται .
ἀμφότερ οὖν οἶδε , καὶ αὑτὸν ὑμῖν ἐπιβουλεύοντα καὶ ὑμᾶς αἰσθανομένους ·
εὖ φρονεῖν δ ὑμᾶς ὑπολαμβάνων , δικαίως αὑτὸν μισεῖν νομίζει , καὶ παρώξυνται , πείσεσθαί τι προσδοκῶν , ἂν καιρὸν λάβητε , ἂν μὴ φθάσῃ ποιήσας πρότερος .
διὰ ταῦτ ἐγρήγορεν , ἐφέστηκεν , ἐπὶ τῇ πόλει θεραπεύει τινάς , Θηβαίους καὶ Πελοποννησίων τοὺς τ αὐτὰ βουλομένους τούτοις , οὓς διὰ μὲν πλεονεξίαν τὰ παρόντ ἀγαπήσειν οἴεται , διὰ δὲ σκαιότητα τρόπων τῶν μετὰ ταῦτ οὐδὲν προόψεσθαι .
καίτοι σωφρονοῦσί γε καὶ μετρίως ἐναργῆ παραδείγματ ἔστιν ἰδεῖν , ἃ καὶ πρὸς Μεσσηνίους καὶ πρὸς Ἀργείους ἔμοιγ εἰπεῖν συνέβη , βέλτιον δ ἴσως καὶ πρὸς ὑμᾶς ἐστιν εἰρῆσθαι .
πῶς γὰρ οἴεσθ , ἔφην , ὦ ἄνδρες Μεσσήνιοι , δυσχερῶς ἀκούειν Ὀλυνθίους , εἴ τίς τι λέγοι κατὰ Φιλίππου κατ ἐκείνους τοὺς χρόνους , ὅτ Ἀνθεμοῦντα μὲν αὐτοῖς ἀφίει , ἧς πάντες οἱ πρότερον Μακεδονίας βασιλεῖς ἀντεποιοῦντο , Ποτείδαιαν δ ἐδίδου τοὺς Ἀθηναίων ἀποίκους ἐκβάλλων , καὶ τὴν μὲν ἔχθραν τὴν πρὸς ἡμᾶς αὐτὸς ἀνῄρητο , τὴν χώραν δ ἐκείνοις ἐδεδώκει καρποῦσθαι ;
ἆρα προσδοκᾶν αὐτοὺς τοιαῦτα πείσεσθαι , ἢ λέγοντος ἄν τινος πιστεῦσαι οἴεσθε ;
ἀλλ ὅμως , ἔφην ἐγώ , μικρὸν χρόνον τὴν ἀλλοτρίαν καρπωσάμενοι πολὺν τῆς αὑτῶν ὑπ ἐκείνου στέρονται , αἰσχρῶς ἐκπεσόντες , οὐ κρατηθέντες μόνον , ἀλλὰ καὶ προδοθέντες ὑπ ἀλλήλων καὶ πραθέντες ·
οὐ γὰρ ἀσφαλεῖς ταῖς πολιτείαις αἱ πρὸς τοὺς τυράννους αὗται λίαν ὁμιλίαι 0 .
τί δ οἱ Θετταλοί ;
ἆρ οἴεσθ , ἔφην , ὅτ αὐτοῖς τοὺς τυράννους ἐξέβαλλε καὶ πάλιν Νίκαιαν καὶ Μαγνησίαν ἐδίδου , προσδοκᾶν τὴν καθεστῶσαν νῦν δεκαδαρχίαν ἔσεσθαι παρ αὐτοῖς ;
ἢ τὸν τὴν πυλαίαν ἀποδόντα , τοῦτον τὰς ἰδίας αὐτῶν προσόδους παραιρήσεσθαι 0 ;
οὐκ ἔστι ταῦτα .
ἀλλὰ μὴν γέγονεν ταῦτα καὶ πᾶσιν ἔστιν εἰδέναι ·
ὑμεῖς δ , ἔφην ἐγώ , διδόντα μὲν καὶ ὑπισχνούμενον θεωρεῖτε Φίλιππον , ἐξηπατηκότα δ ἤδη καὶ παρακεκρουμένον ἀπεύχεσθε , εἰ σωφρονεῖτε δή , ἰδεῖν .
ἔστι τοίνυν νὴ Δί , ἔφην ἐγώ , παντοδαπὰ εὑρημένα ταῖς πόλεσιν πρὸς φυλακὴν καὶ σωτηρίαν , οἷον χαρακώματα καὶ τείχη καὶ τάφροι καὶ τ ἄλλ ὅσα τοιαῦτα .
καὶ ταῦτα μέν ἐστιν ἅπαντα χειροποίητα καὶ δαπάνης προσδεῖται ·
ἓν δέ τι κοινὸν ἡ φύσις τῶν εὖ φρονούντων ἐν αὑτῇ κέκτηται φυλακτήριον , ὃ πᾶσι μέν ἐστ ἀγαθὸν καὶ σωτήριον , μάλιστα δὲ τοῖς πλήθεσι πρὸς τοὺς τυράννους 0 .
ἀπιστία .
ταύτην φυλάττετε , ταύτης ἀντέχεσθε ·
ἂν ταύτην σῴζητε , οὐδὲν μὴ δεινὸν πάθητε .
τί ζητεῖτ 0 ;
ἔφην .
ἐλευθερίαν 0 ;
εἶτ οὐχ ὁρᾶτε Φίλιππον ἀλλοτριωτάτας ταύτῃ καὶ τὰς προσηγορίας ἔχοντα ;
βασιλεὺς γὰρ καὶ τύραννος ἅπας ἐχθρὸς ἐλευθερίᾳ καὶ νόμοις ἐναντίος 0 .
οὐ φυλάξεσθ ὅπως , ἔφην , μὴ πολέμου ζητοῦντες ἀπαλλαγῆναι δεσπότην εὕρητε ;
ταῦτ ἀκούσαντες ἐκεῖνοι , καὶ θορυβοῦντες ὡς ὀρθῶς λέγεται , καὶ πολλοὺς ἑτέρους λόγους παρὰ τῶν πρέσβεων καὶ παρόντος ἐμοῦ καὶ πάλιν ὕστερον , ὡς ἔοικεν , οὐδὲν μᾶλλον ἀποσχήσονται τῆς Φιλίππου φιλίας οὐ δ ὧν ἐπαγγέλλεται .
καὶ οὐ τοῦτ ἔστ ἄτοπον , εἰ Μεσσήνιοι καὶ Πελοποννησίων τινὲς παρ ἃ τῷ λογισμῷ βέλτισθ ὁρῶσί τι πράξουσιν , ἀλλ ὑμεῖς οἱ καὶ συνιέντες αὐτοὶ καὶ τῶν λεγόντων ἀκούοντες ἡμῶν , ὡς ἐπιβουλεύεσθε , ὡς περιστοιχίζεσθε , ἐκ τοῦ μηδὲν ἤδη ποιῆσαι λήσεθ , ὡς ἐμοὶ δοκεῖ , πάνθ ὑπομείναντες 0 ·
οὕτως ἡ παραυτίχ ἡδονὴ καὶ ῥᾳστώνη μεῖζον ἰσχύει τοῦ ποθ ὕστερον συνοίσειν μέλλοντος .
περὶ μὲν δὴ τῶν ἡμῖν πρακτέων καθ ὑμᾶς αὐτοὺς ὕστερον βουλεύσεσθε , ἂν σωφρονῆτε ·
ἃ δὲ νῦν ἀποκρινάμενοι τὰ δέοντ ἂν εἴητ ἐψηφισμένοι , ταῦτ ἤδη λέξω .
ΑπΟκΡΙσΙσ .
ἦν μὲν οὖν δίκαιον , ὦ ἄνδρες Ἀθηναῖοι , τοὺς ἐνεγκόντας τὰς ὑποσχέσεις , ἐφ αἷς ἐπείσθητε ποιήσασθαι τὴν εἰρήνην , καλεῖν ·
οὔ τε γὰρ αὐτὸς ἄν ποθ ὑπέμεινα πρεσβεύειν , οὔ τ ἂν ὑμεῖς οἶδ ὅτι ἐπαύσασθε πολεμοῦντες , εἰ τοιαῦτα πράξειν τυχόντ εἰρήνης Φίλιππον ᾤεσθε ·
ἀλλ ἦν πολὺ τούτων ἀφεστηκότα τὰ τότε λεγόμενα .
καὶ πάλιν γ ἑτέρους καλεῖν .
τοὺς ὅτ ἐγὼ γεγονυίας ἤδη τῆς εἰρήνης ἀπὸ τῆς ὑστέρας ἥκων πρεσβείας τῆς ἐπὶ τοὺς ὅρκους , αἰσθόμενος φενακιζομένην τὴν πόλιν , πρ οὔλεγον καὶ διεμαρτυρόμην καὶ οὐκ εἴων προέσθαι Πύλας οὐ δὲ Φωκέας , λέγοντας ὡς ἐγὼ μὲν ὕδωρ πίνων εἰκότως δύστροπος καὶ δύσκολός εἰμί τις ἄνθρωπος , Φίλιππος δ , ἅπερ εὔξαισθ ἂν ὑμεῖς , ἂν παρέλθῃ , πράξει , καὶ Θεσπιὰς μὲν καὶ Πλαταιὰς τειχιεῖ , Θηβαίους δὲ παύσει τῆς ὕβρεως , Χερρόνησον δὲ τοῖς αὑτοῦ τέλεσιν διορύξει , Εὔβοιαν δὲ καὶ τὸν Ὠρωπὸν ἀντ Ἀμφιπόλεως ὑμῖν ἀποδώσει 0 ·
ταῦτα γὰρ ἅπαντ ἐπὶ τοῦ βήματος ἐνταῦθα μνημονεύετ οἶδ ὅτι ῥηθέντα , καίπερ ὄντες οὐ δεινοὶ τοὺς ἀδικοῦντας μεμνῆσθαι .
καὶ τὸ πάντων αἴσχιστον , καὶ τοῖς ἐκγόνοις πρὸς τὰς ἐλπίδας τὴν αὐτὴν εἰρήνην εἶναι ταύτην ἐψηφίσασθε 0 ·
οὕτω τελέως ὑπήχθητε .
τί δὴ ταῦτα νῦν λέγω καὶ καλεῖν φημὶ δεῖν τούτους ;
ἐγὼ νὴ τοὺς θεοὺς τ ἀληθῆ μετὰ παρρησίας ἐρῶ πρὸς ὑμᾶς καὶ οὐκ ἀποκρύψομαι ·
οὐχ ἵν εἰς λοιδορίαν ἐμπεσὼν ἐμαυτῷ μὲν ἐξ ἴσου λόγον παρ ὑμῖν ποιήσω , τοῖς δ ἐμοὶ προσκρούσασιν ἐξ ἀρχῆς καὶ νῦν παράσχω πρόφασιν τοῦ πάλιν τι λαβεῖν παρὰ Φιλίππου , οὐ δ ἵν ὡς ἄλλως ἀδολεσχῶ ·
ἀλλ οἴομαί ποθ ὑμᾶς λυπήσειν ἃ Φίλιππος πράττει μᾶλλον ἢ τὰ νυνί 0 ·
τὸ γὰρ πρᾶγμ ὁρῶ προβαῖνον , καὶ οὐχὶ βουλοίμην ἂν εἰκάζειν ὀρθῶς , φοβοῦμαι δὲ μὴ λίαν ἐγγὺς ᾖ τοῦτ ἤδη .
ὅταν οὖν μηκέθ ὑμῖν ἀμελεῖν ἐξουσία γίγνηται τῶν συμβαινόντων , μη δ ἀκούηθ ὅτι ταῦτ ἐφ ὑμᾶς ἐστιν ἐμοῦ μη δὲ τοῦ δεῖνος , ἀλλ αὐτοὶ πάντες ὁρᾶτε καὶ εὖ εἰδῆτε , ὀργίλους καὶ τραχεῖς ὑμᾶς ἔσεσθαι νομίζω .
φοβοῦμαι δὴ μή , τῶν πρέσβεων σεσιωπηκότων ἐφ οἷς αὑτοῖς συνίσασι δεδωροδοκηκότες , τοῖς ἐπανορθοῦν τι πειρωμένοις τῶν διὰ τούτους ἀπολωλότων τῇ παρ ὑμῶν ὀργῇ περιπεσεῖν συμβῇ ·
ὁρῶ γὰρ ὡς τὰ πόλλ ἐνίους οὐκ εἰς τοὺς αἰτίους , ἀλλ εἰς τοὺς ὑπὸ χεῖρα μάλιστα τὴν ὀργὴν ἀφιέντας 0 1 .
ἕως οὖν ἔτι μέλλει καὶ συνίσταται τὰ πράγματα καὶ κατακούομεν ἀλλήλων , ἕκαστον ὑμῶν καίπερ ἀκριβῶς εἰδόθ ὅμως ἐπαναμνῆσαι βούλομαι , τίς ὁ Φωκέας πείσας καὶ Πύλας προέσθαι , ὧν καταστὰς ἐκεῖνος κύριος τῆς ἐπὶ τὴν Ἀττικὴν ὁδοῦ καὶ τῆς εἰς Πελοπόννησον κύριος γέγονεν , καὶ πεποίηχ ὑμῖν μὴ περὶ τῶν δικαίων μη δ ὑπὲρ τῶν ἔξω πραγμάτων εἶναι τὴν βουλήν , ἀλλ ὑπὲρ τῶν ἐν τῇ χώρᾳ καὶ τοῦ πρὸς τὴν Ἀττικὴν πολέμου , ὃς λυπήσει μὲν ἕκαστον , ἐπειδὰν παρῇ , γέγονεν δ ἐν ἐκείνῃ τῇ ἡμέρᾳ 0 .
εἰ γὰρ μὴ παρεκρούσθητε τόθ ὑμεῖς , οὐδὲν ἂν ἦν τῇ πόλει πρᾶγμα ·
οὔ τε γὰρ ναυσὶ δήπου κρατήσας εἰς τὴν Ἀττικὴν ἦλθεν ἄν ποτε στόλῳ Φίλιππος , οὔ τε πεζῇ βαδίζων ὑπὲρ τὰς Πύλας καὶ Φωκέας , ἀλλ ἢ τὰ δίκαι ἂν ἐποίει καὶ τὴν εἰρήνην ἄγων ἡσυχίαν εἶχεν , ἢ παραχρῆμ ἂν ἦν ἐν ὁμοίῳ πολέμῳ δι ὃν τότε τῆς εἰρήνης ἐπεθύμησεν .
ταῦτ οὖν , ὡς μὲν ὑπομνῆσαι , νῦν ἱκανῶς εἴρηται , ὡς δ ἂν ἐξετασθείη μάλιστ ἀκριβῶς , μὴ γένοιτ , ὦ πάντες θεοί ·
οὐδένα γὰρ βουλοίμην ἔγωγ ἄν , οὐ δ εἰ δίκαιός ἐστ ἀπολωλέναι , μετὰ τοῦ πάντων κινδύνου καὶ τῆς ζημίας δίκην ὑποσχεῖν .
ὦ ἄνδρες Ἀθηναῖοι , οὐκ ἔστιν ὅπως αἱ αἰτίαι , ἃς Φίλιππος αἰτιᾶται τοὺς ὑπὲρ τῶν δικαίων πρὸς ὑμᾶς λέγοντας , κωλύσουσι συμβούλους ἡμᾶς γίγνεσθαι ὑπὲρ τῶν ὑμῖν συμφερόντων ·
δεινὸν γὰρ ἂν εἴη , εἰ τὴν ἐπὶ τοῦ βήματος παρρησίαν αἱ παρ ἐκείνου πεμπόμεναι ἐπιστολαὶ ἀνέλοιεν .
ἐγὼ δ ὑμῖν , ὦ ἄνδρες Ἀθηναῖοι , βούλομαι πρῶτον μὲν περὶ ὧν Φίλιππος ἐπέσταλκε , περὶ τούτων διεξελθεῖν ·
ὕστερον δέ , περὶ ὧν οἱ πρέσβεις λέγουσι , καὶ ἡμεῖς λέξομεν .
φίλιππος γὰρ ἄρχεται μὲν περὶ Ἁλοννήσου λέγων ὡς ὑμῖν δίδωσιν ἑαυτοῦ οὖσαν , ὑμᾶς δὲ οὔ φησι δικαίως αὐτὸν ἀπαιτεῖν ·
οὐ γὰρ ὑμετέραν οὖσαν οὔ τε λαβεῖν οὔ τε νῦν ἔχειν 0 .
ἔλεγε δὲ καὶ πρὸς ἡμᾶς τοιούτους λόγους , ὅτε πρὸς αὐτὸν ἐπρεσβεύσαμεν , ὡς λῃστὰς ἀφελόμενος ταύτην τὴν νῆσον κτήσαιτο , καὶ προσήκειν αὐτὴν ἑαυτοῦ εἶναι .
τοῦτον δὲ τὸν λόγον , ὡς οὐκ ἔστι δίκαιος , οὐ χαλεπόν ἐστιν αὐτοῦ ἀφελέσθαι .
ἅπαντες γὰρ οἱ λῃσταὶ τοὺς ἀλλοτρίους τόπους καταλαμβάνοντες καὶ τούτους ἐχυροὺς ποιούμενοι , ἐντεῦθεν τοὺς ἄλλους κακῶς ποιοῦσιν .
ὁ δὴ τοὺς λῃστὰς τιμωρησάμενος καὶ κρατήσας οὐκ ἂν δήπου εἰκότα λέγοι , εἰ φαίη , ἃ ἐκεῖνοι ἀδίκως καὶ ἀλλότρια εἶχον , ταῦθ ἑαυτοῦ γίγνεσθαι .
εἰ γὰρ ταῦτα συγχωρήσετε , τί κωλύει , καὶ εἴ τινα τῆς Ἀττικῆς λῃσταὶ τόπον καταλάβοιεν ἢ Λήμνου ἢ Ἴμβρου ἢ Σκύρου , καί τινες τούτους τοὺς λῃστὰς ἐκκόψαιεν , εὐθὺς καὶ τὸν τόπον τοῦτον , οὗ ἦσαν οἱ λῃσταί , τὸν ὄντα ἡμέτερον , τῶν τιμωρησαμένων τοὺς λῃστὰς γίγνεσθαι ;
φίλιππος δ οὐκ ἀγνοεῖ ταῦτ οὐ δίκαια λέγων , ἀλλ εἰ καί τις ἄλλος ἐπιστάμενος παρακρουσθῆναι ἂν ὑμᾶς οἴεται ὑπὸ τῶν τ ἀνταῦθα διοικήσειν , ὡς ἂν αὐτὸς ἐκεῖνος βούληται , καὶ πρὶν ὑπεσχημένων , καὶ νῦν δὲ πραττόντων .
ἀλλὰ μὴν οὐ δ ἐκεῖνό γε λανθάνει αὐτόν , ὅτι δι ἀμφοτέρων τῶν ὀνομάτων , ὁποτέρῳ ἂν χρῆσθε , ὑμεῖς ἕξετε τὴν νῆσον , ἄν τε λάβητε ἄν τ ἀπολάβητε .
τί οὖν αὐτῷ διαφέρει , μὴ τῷ δικαίῳ ὀνόματι χρησάμενον ἀποδοῦναι ὑμῖν , ἀλλὰ δωρεὰν δεδωκέναι , τῷ ἀδίκῳ ;
οὐχ ἵν εὐεργέτημά τι καταλογίσηται πρὸς ὑμᾶς  γελοῖον γὰρ ἂν εἴη τοῦτο τὸ εὐεργέτημα  , ἀλλ ἵν ἐνδείξηται ἅπασι τοῖς Ἕλλησιν ὅτι Ἀθηναῖοι τὰ ἐν τῇ θαλάττῃ χωρία ἀγαπῶσι παρὰ τοῦ Μακεδόνος λαμβάνοντες .
τοῦτο δ ὑμῖν οὐ ποιητέον ἐστίν , ὦ ἄνδρες Ἀθηναῖοι .
ὅταν δὲ λέγῃ περὶ τούτων ὡς ἐθέλει διαδικάσασθαι , οὐδὲν ἀλλ ἢ χλευάζει ὑμᾶς , πρῶτον μὲν ἀξιῶν Ἀθηναίους ὄντας πρὸς τὸν ἐκ Πέλλης ὁρμώμενον περὶ τῶν νήσων διαδικάζεσθαι , πότερ ὑμέτεραι ἢ ἐκείνου εἰσίν 0 .
ὁπότε γὰρ ἡ μὲν δύναμις ἡ ὑμετέρα , ἡ ἐλευθερώσασα τοὺς Ἕλληνας , μὴ δύναται ὑμῖν τὰ ἐν τῇ θαλάττῃ χωρία σῴζειν , οἱ δὲ δικασταί , οἷς ἂν ἐπιτρέψητε , οἱ κύριοι τῆς ψήφου , οὗτοι ὑμῖν σώσουσιν , ἐὰν μὴ Φίλιππος αὐτοὺς πρίηται , πῶς ὑμεῖς οὐχ ὁμολογουμένως , ὅταν ταῦτα διαπράττησθε , τῶν ἐν τῇ ἠπείρῳ ἁπάντων ἀφεστήκατε , καὶ ἐπιδείκνυτε ἅπασιν ἀνθρώποις ὅτι οὐ δὲ περὶ ἑνὸς αὐτῷ διαγωνιεῖσθε , εἴγε περὶ τῶν ἐν τῇ θαλάττῃ , οὗ φατὲ ἰσχύειν , μὴ διαγωνιεῖσθε , ἀλλὰ δικάσεσθε ;
ἔτι περὶ συμβόλων φησὶ πεπομφέναι πρὸς ὑμᾶς τοὺς ποιησομένους , ταῦτα δὲ κύρια ἔσεσθαι , οὐκ ἐπειδὰν ἐν τῷ δικαστηρίῳ τῷ παρ ὑμῖν κυρωθῇ , ὥσπερ ὁ νόμος κελεύει , ἀλλ ἐπειδὰν ὡς ἑαυτὸν ἐπανενεχθῇ , ἐφέσιμον τὴν παρ ὑμῶν γενομένην γνῶσιν ὡς ἑαυτὸν ποιούμενος 0 .
βούλεται γὰρ ὑμῶν τοῦτο προλαβεῖν καὶ ὁμολογούμενον ἐν τοῖς συμβόλοις καταστῆσαι , ὅτι τῶν περὶ Ποτείδαιαν γεγενημένων ἀδικημάτων οὐδὲν ἐγκαλεῖτε αὐτῷ ὡς ἀδικούμενοι , ἀλλὰ βεβαιοῦτε δικαίως αὐτὴν ἐκεῖνον καὶ λαβεῖν καὶ κεκτῆσθαι .
καίτοι Ἀθηναίων οἱ ἐν Ποτειδαίᾳ κατοικοῦντες , οὐκ ὄντος αὐτοῖς πολέμου πρὸς Φίλιππον , ἀλλὰ συμμαχίας , καὶ ὅρκων ὀμωμοσμένων , οὓς Φίλιππος τοῖς οἰκοῦσιν ἐν Ποτειδαίᾳ ὤμοσεν , ἀφῃρέθησαν ὑπ αὐτοῦ τὰ κτήματα .
ταῦτα δὴ βούλεται τ ἀδικήματα πανταχῶς παρ ὑμῖν βεβαιώσασθαι , ὅτι οὔ τ ἐγκαλεῖτε οὔ θ ἡγεῖσθε ἀδικεῖσθαι ·
ἐπεὶ ὅτι γε συμβόλων οὐδὲν δέονται Μακεδόνες πρὸς Ἀθηναίους , ὁ παρεληλυθὼς ὑμῖν χρόνος τεκμήριον γενέσθω ·
οὔ τε γὰρ Ἀμύντας ὁ πατὴρ ὁ Φιλίππου οὔ θ οἱ ἄλλοι βασιλεῖς οὐδεπώποτε σύμβολα ἐποιήσαντο πρὸς τὴν πόλιν τὴν ἡμετέραν .
καίτοι πλείους γε ἦσαν αἱ ἐπιμειξίαι τότε πρὸς ἀλλήλους ἢ νῦν εἰσίν ·
ὑφ ἡμῖν γὰρ ἦν ἡ Μακεδονία καὶ φόρους ἡμῖν ἔφερον , καὶ τοῖς ἐμπορίοις τότε μᾶλλον ἢ νῦν ἡμεῖς τε τοῖς ἐκεῖ κ ἀκεῖνοι τοῖς παρ ἡμῖν ἐχρῶντο , καὶ ἐμπορικαὶ δίκαι οὐκ ἦσαν , ὥσπερ νῦν , ἀκριβεῖς , αἱ κατὰ μῆνα , ποιοῦσαι μηδὲν δεῖσθαι συμβόλων τοὺς τοσοῦτον ἀλλήλων ἀπέχοντας 0 1 .
ἀλλ ὅμως οὐδενὸς τοιούτου ὄντος τότε , οὐκ ἐλυσιτέλει σύμβολα ποιησαμένους οὔ τ ἐκ Μακεδονίας πλεῖν Ἀθήναζε δίκας ληψομένους , οὔ θ ἡμῖν εἰς Μακεδονίαν , ἀλλ ἡμεῖς τε τοῖς ἐκεῖ νομίμοις ἐκεῖνοί τε τοῖς παρ ἡμῖν τὰς δίκας ἐλάμβανον 0 .
μὴ οὖν ἀγνοεῖτε ὅτι τὰ σύμβολα ταῦτα γίγνεται εἰς ὑποδοχὴν τοῦ μη δ ἀμφισβητῆσαι εὐλόγως ὑμᾶς ἔτι Ποτειδαίας .
περὶ δὲ τῶν λῃστῶν δίκαιόν φησιν εἶναι κοινῇ φυλάττειν τοὺς ἐν τῇ θαλάττῃ κακουργοῦντας ὑμᾶς τε καὶ αὑτόν , οὐδὲν ἀλλ ἢ τοῦτ ἀξιῶν , ὑφ ὑμῶν εἰς τὴν θάλατταν κατασταθῆναι , καὶ ὁμολογῆσαι ὑμᾶς ὡς ἄνευ Φιλίππου οὐ δὲ τὴν ἐν τῇ θαλάττῃ φυλακὴν δυνατοί ἐστε φυλάττειν , ἔτι δὲ καὶ δοθῆναι αὐτῷ ταύτην τὴν ἄδειαν , περιπλέοντι καὶ ὁρμιζομένῳ εἰς τὰς νήσους ἐπὶ προφάσει τῇ τῶν λῃστῶν φυλακῇ διαφθείρειν τοὺς νησιώτας καὶ ἀφιστάναι ὑμῶν , καὶ μὴ μόνον τοὺς φυγάδας τοὺς παρ ἑαυτοῦ εἰς Θάσον κεκομικέναι διὰ τῶν ὑμετέρων στρατηγῶν , ἀλλὰ καὶ τὰς ἄλλας νήσους οἰκειώσασθαι , συμπέμπων τοὺς συμπλευσομένους μετὰ τῶν στρατηγῶν τῶν ὑμετέρων ὡς κοινωνήσοντας τῆς κατὰ θάλατταν φυλακῆς .
καίτοι οὔ φασί τινες αὐτὸν προσδεῖσθαι τῆς θαλάττης .
ὁ δ οὐδὲν δεόμενος τριήρεις κατασκευάζεται , καὶ νεωσοίκους οἰκοδομεῖται , καὶ ἀποστόλους ἀποστέλλειν βούλεται , καὶ δαπάνας οὐ μικρὰς δαπανᾶν εἰς τοὺς κατὰ θάλατταν κινδύνους , ὧν οὐδὲν προτιμᾷ .
ταῦτ οἴεσθ ἄν , ὦ ἄνδρες Ἀθηναῖοι , Φίλιππον ἀξιῶσαι ὑμᾶς συγχωρῆσαι αὐτῷ , εἰ μὴ ὑμῶν μὲν κατεφρόνει , οὓς δ ἐνθάδε προῄρηται φίλους κεκτῆσθαι , τούτοις διεπίστευεν ;
οἳ οὐκ αἰσχύνονται Φιλίππῳ ζῶντες καὶ οὐ τῇ αὑτῶν πατρίδι , καὶ τὰς παρ ἐκείνου δωρειὰς λαμβάνοντες οἴονται οἴκαδε λαμβάνειν , τὰ οἴκοι πωλοῦντες .
περὶ δὲ τῆς ἐπανορθώσεως τῆς εἰρήνης , ἣν ἔδοσαν ἡμῖν οἱ πρέσβεις οἱ παρ ἐκείνου πεμφθέντες ἐπανορθώσασθαι , ὅτι ἐπηνωρθωσάμεθα , ὃ παρὰ πᾶσιν ἀνθρώποις ὁμολογεῖται δίκαιον εἶναι , ἑκατέρους ἔχειν τὰ ἑαυτῶν , ἀμφισβητεῖ μὴ δεδωκέναι μη δὲ τοὺς πρέσβεις ταῦτ εἰρηκέναι πρὸς ὑμᾶς , οὐδὲν ἀλλ ἢ πεπεισμένος ὑπὸ τούτων , οἷς χρῆται φίλοις , ὡς ὑμεῖς οὐ μνημονεύετε τὰ ἐν τῷ δήμῳ εἰρημένα .
μόνον δὲ τοῦτο οὐχ οἷόν τε ὑμῖν ἐστιν ἀμνημονῆσαι ·
ἐν γὰρ τῇ αὐτῇ ἐκκλησίᾳ καὶ οἱ πρέσβεις ὑμῖν οἱ παρ ἐκείνου ἥκοντες διελέγοντο καὶ τὸ ψήφισμα ἐγράφη .
ὥστ οὐχ οἷόν τε , παραχρῆμα τῶν λόγων εἰρημένων καὶ εὐθὺς τοῦ ψηφίσματος ἐπαναγιγνωσκομένου , τὴν καταψευδομένην γνώμην τῶν πρέσβεων , ταύτην ὑμᾶς χειροτονῆσαι 0 ·
ὥστε τοῦτο μὲν οὐ κατ ἐμοῦ , ἀλλὰ καθ ὑμῶν ἐπέσταλκεν , ὡς ὑμεῖς περὶ ὧν οὐκ ἠκούσατε , περὶ τούτων ἀποκρινάμενοι τὴν γνώμην ἀπεστείλατε .
καὶ οἱ μὲν πρέσβεις αὐτοί , ὧν κατεψεύδετο τὸ ψήφισμα , ὅτ ἀπεκρίνεσθε αὐτοῖς ἀναγιγνώσκοντες καὶ ἐπὶ ξένια αὐτοὺς ἐκαλεῖτε , οὐκ ἐτόλμησαν παρελθεῖν , οὐ δ εἰπεῖν ὅτι καταψεύδεσθε ἡμῶν , ὦ ἄνδρες Ἀθηναῖοι , καὶ φατὲ ἡμᾶς εἰρηκέναι ἃ οὐκ εἰρήκαμεν , ἀλλὰ σιωπῇ ἀπιόντες ᾤχοντο .
βούλομαι δ ὑμᾶς , ὦ ἄνδρες Ἀθηναῖοι  καὶ γὰρ ηὐδοκίμησεν ὁ Πύθων παρ ὑμῖν ἐν τῇ δημηγορίᾳ , ὁ τότε πρεσβεύων  , αὐτοὺς τοὺς λόγους οὓς ἔλεγεν ὑπομνῆσαι ·
οἶδα γὰρ ὅτι μέμνησθε .
παραπλήσιοι δ ἦσαν οἷς καὶ νῦν ἐπέσταλκε Φίλιππος ·
ἐγκαλῶν γὰρ ἡμῖν τοῖς διαβάλλουσι τὸν Φίλιππον , καὶ ὑμῖν ἐμέμφετο ὅτι ὡρμηκότος αὐτοῦ εὖ ποιεῖν ὑμᾶς καὶ προῃρημένου μάλιστα τῶν Ἑλλήνων φίλους κεκτῆσθαι αὐτοὶ κωλύετε , ἀποδεχόμενοι τοὺς λόγους τῶν συκοφαντούντων καὶ χρήματα ἐκεῖνον αἰτούντων καὶ διαβαλλόντων ·
τοὺς γὰρ τοιούτους λόγους , ὅταν ἀπαγγελλόντων ἀκούῃ , ὅτι κακῶς ἤκουεν , ὑμεῖς δ ἀπεδέχεσθε , μεταβάλλειν αὐτοῦ τὴν γνώμην , ὅταν ἄπιστος φαίνηται τούτοις ὧν προῄρηται εὐεργέτης εἶναι 0 .
ἐκέλευεν οὖν τοὺς λέγοντας ἐν τῷ δήμῳ τῇ μὲν εἰρήνῃ μὴ ἐπιτιμᾶν ·
οὐ γὰρ ἄξιον εἶναι εἰρήνην λύειν 0 ·
εἰ δέ τι μὴ καλῶς γέγραπται ἐν τῇ εἰρήνῃ , τοῦτ ἐπανορθώσασθαι , ὡς ἅπαντα Φίλιππον ποιήσοντα ὅσ ἂν ὑμεῖς ψηφίσησθε .
ἂν δὲ διαβάλλωσι μέν , αὐτοὶ δὲ μηδὲν γράφωσι δι οὗ ἡ μὲν εἰρήνη ἔσται , παύσεται δ ἀπιστούμενος ὁ Φίλιππος , μὴ προσέχειν τὸν νοῦν τοῖς τοιούτοις ἀνθρώποις .
καὶ τούτους τοὺς λόγους ὑμεῖς ἀκούοντες ἀπεδέχεσθε , καὶ δίκαια ἔφατε τὸν Πύθωνα λέγειν ·
καὶ ἦν δίκαια .
ἔλεγε δὲ τούτους τοὺς λόγους , οὐχ ὅπως λυθείη ἐκ τῆς εἰρήνης ἃ ἦν ἐκείνῳ συμφέροντα καὶ ὧν πολλὰ χρήματα ἀνηλώκει ὥστε γενέσθαι , ἀλλ ὑπὸ τῶν ἐνθάδε διδασκάλων προδεδιδαγμένος , οἳ οὐκ ᾤοντο εἶναι τὸν γράψοντα ἐναντία τῷ Φιλοκράτους ψηφίσματι , τῷ ἀπολλύντι Ἀμφίπολιν .
ἐγὼ δ , ὦ ἄνδρες Ἀθηναῖοι , παράνομον μὲν οὐδὲν ἐτόλμησα γράψαι , τῷ δὲ Φιλοκράτους ψηφίσματι οὐκ ἦν παράνομον τ ἀναντία γράφειν , ὡς ἐγὼ ἐπιδείξω ·
τὸ γὰρ ψήφισμα τὸ Φιλοκράτους , καθ ὃ ὑμεῖς ἀπώλλυτε Ἀμφίπολιν , ἐναντίον ἦν τοῖς προτέροις ψηφίσμασι , καθ ἃ ὑμεῖς ἐκτήσασθε ταύτην τὴν χώραν .
τοῦτο μὲν οὖν παράνομον ἦν τὸ ψήφισμα , τὸ τοῦ Φιλοκράτους , καὶ οὐχ οἷόν τ ἦν τὸν τὰ ἔννομα γράφοντα τ αὐτὰ τῷ παρανόμῳ ψηφίσματι γράφειν .
ἐκείνοις δὲ τοῖς προτέροις ψηφίσμασι , τοῖς οὖσιν ἐννόμοις καὶ σῴζουσι τὴν ὑμετέραν χώραν , τ αὐτὰ γράφων ἔννομά τ ἔγραψα καὶ ἐξήλεγχον τὸν Φίλιππον , ὅτι ἐξηπάτα ὑμᾶς καὶ οὐκ ἐπανορθώσασθαι ἐβούλετο τὴν εἰρήνην , ἀλλὰ τοὺς ὑπὲρ ὑμῶν λέγοντας ἀπίστους καταστῆσαι .
καὶ ὅτι μὲν δοὺς τὴν ἐπανόρθωσιν νῦν ἔξαρνός ἐστιν , ἅπαντες ἴστε .
φησὶ δ Ἀμφίπολιν ἑαυτοῦ εἶναι ·
ὑμᾶς γὰρ ψηφίσασθαι ἐκείνου εἶναι , ὅτ ἐψηφίζεσθε ἔχειν αὐτὸν ἃ εἶχεν .
ὑμεῖς δὲ τὸ μὲν ψήφισμα τοῦτ ἐψηφίσασθε , οὐ μέντοι γ ἐκείνου εἶναι Ἀμφίπολιν ·
ἔστι γὰρ ἔχειν καὶ τ ἀλλότρια , καὶ οὐχ ἅπαντες οἱ ἔχοντες τὰ αὑτῶν ἔχουσιν , ἀλλὰ πολλοὶ καὶ ἀλλότρια κέκτηνται ·
ὥστε τοῦτό γε τὸ σοφὸν αὐτῷ ἠλίθιόν ἐστιν .
καὶ τοῦ μὲν Φιλοκράτους ψηφίσματος μέμνηται , τῆς δ ἐπιστολῆς , ἣν πρὸς ὑμᾶς ἔπεμψεν ὅτ Ἀμφίπολιν ἐπολιόρκει , ἐπιλέλησται , ἐν ᾗ ὡμολόγει τὴν Ἀμφίπολιν ὑμετέραν εἶναι ·
ἔφη γὰρ ἐκπολιορκήσας ὑμῖν ἀποδώσειν , ὡς οὖσαν ὑμετέραν καὶ οὐ τῶν ἐχόντων .
κ ἀκεῖνοι μέν , ὡς ἔοικεν , οἱ πρότερον ἐν Ἀμφιπόλει οἰκοῦντες πρὶν Φίλιππον λαβεῖν , τὴν Ἀθηναίων χώραν εἶχον , ἐπειδὴ δὲ Φίλιππος αὐτὴν εἴληφεν , οὐ τὴν Ἀθηναίων χώραν ἀλλὰ τὴν ἑαυτοῦ ἔχει ·
οὐ δ Ὄλυνθόν γε οὐ δ Ἀπολλωνίαν οὐ δὲ Παλλήνην , οὐκ ἀλλοτρίας ἀλλὰ τὰς ἑαυτοῦ χώρας κέκτηται .
ἆρ ὑμῖν δοκεῖ πεφυλαγμένως ἅπαντα πρὸς ὑμᾶς ἐπιστέλλειν , ὅπως ἂν φαίνηται καὶ λέγων καὶ πράττων ἃ παρὰ πᾶσιν ἀνθρώποις ὁμολογεῖται δίκαια εἶναι , ἀλλ οὐ σφόδρα καταπεφρονηκέναι , ὃς τὴν χώραν , ἣν οἱ Ἕλληνες καὶ βασιλεὺς ὁ Περσῶν ἐψηφίσαντο καὶ ὡμολογήκασιν ὑμετέραν εἶναι , ταύτην φησὶν ἑαυτοῦ καὶ οὐχ ὑμετέραν εἶναι ;
περὶ δὲ τοῦ ἑτέρου ἐπανορθώματος , ὃ ὑμεῖς ἐν τῇ εἰρήνῃ ἐπανορθοῦσθε , τοὺς ἄλλους Ἕλληνας , ὅσοι μὴ κοινωνοῦσι τῆς εἰρήνης , ἐλευθέρους καὶ αὐτονόμους εἶναι , καὶ ἐάν τις ἐπ αὐτοὺς στρατεύῃ , βοηθεῖν τοὺς κοινωνοῦντας τῆς εἰρήνης , ἡγούμενοι καὶ δίκαιον τοῦτο καὶ φιλάνθρωπον , μὴ μόνον ἡμᾶς καὶ τοὺς συμμάχους τοὺς ἡμετέρους καὶ Φίλιππον καὶ τοὺς συμμάχους τοὺς ἐκείνου ἄγειν τὴν εἰρήνην , τοὺς δὲ μή θ ἡμετέρους ὄντας μή τε Φιλίππου συμμάχους ἐν μέσῳ κεῖσθαι καὶ ὑπὸ τῶν κρειττόνων ἀπόλλυσθαι , ἀλλὰ καὶ τούτοις διὰ τὴν ὑμετέραν εἰρήνην ὑπάρχειν σωτηρίαν , καὶ τῷ ὄντι εἰρήνην ἄγειν ἡμᾶς καταθεμένους τὰ ὅπλα , τοῦτο δὲ τὸ ἐπανόρθωμα ὁμολογῶν ἐν τῇ ἐπιστολῇ , ὡς ἀκούετε , δίκαιόν τ εἶναι καὶ δέχεσθαι , Φεραίων μὲν ἀφῄρηται τὴν πόλιν καὶ φρουρὰν ἐν τῇ ἀκροπόλει κατέστησεν , ἵνα δὴ αὐτόνομοι ὦσιν , ἐπὶ δ Ἀμβρακίαν στρατεύεται , τὰς δ ἐν Κασσωπίᾳ τρεῖς πόλεις , Πανδοσίαν καὶ Βούχετα καὶ Ἐλάτειαν , Ἠλείων ἀποικίας , κατακαύσας τὴν χώραν καὶ εἰς τὰς πόλεις βιασάμενος παρέδωκεν Ἀλεξάνδρῳ τῷ κηδεστῇ τῷ ἑαυτοῦ δουλεύειν .
σφόδρα γε βούλεται τοὺς Ἕλληνας ἐλευθέρους εἶναι καὶ αὐτονόμους , ὡς δηλοῖ τὰ ἔργα .
περὶ δὲ τῶν ὑποσχέσεων ὧν ὑμῖν διατελεῖ ὑπισχνούμενος ὡς μεγάλα ὑμᾶς εὐεργετήσων , καταψεύδεσθαί μέ φησιν αὐτοῦ διαβάλλοντα πρὸς τοὺς Ἕλληνας ·
οὐδὲν γὰρ ὑμῖν πώποτέ φησιν ὑπεσχῆσθαι .
οὕτως ἀναιδής ἐστιν ὁ ἐν ἐπιστολῇ γεγραφώς , ἥ ἐστι νῦν ἐν τῷ βουλευτηρίῳ , ὅσ ἐπιστομιεῖν ἡμᾶς , ἔφη , τοὺς αὐτῷ ἀντιλέγοντας , ἐὰν ἡ εἰρήνη γένηται , τοσαῦτα ὑμᾶς ἀγαθὰ ποιήσειν ·
ἃ γράφειν ἂν ἤδη , εἰ ᾔδει τὴν εἰρήνην ἐσομένην , δῆλον ὡς προκεχειρισμένων καὶ ἑτοίμων ὄντων τῶν ἀγαθῶν , ἃ ἐμέλλομεν πείσεσθαι τῆς εἰρήνης γενομένης 0 .
γενομένης δὲ τῆς εἰρήνης , ἃ μὲν ἡμεῖς ἐμέλλομεν ἀγαθὰ πείσεσθαι , ἐκποδών ἐστι , φθορὰ δὲ τῶν Ἑλλήνων τοσαύτη γέγονεν ὅσην ὑμεῖς ἴστε .
ὑμῖν δ ἐν τῇ νῦν ἐπιστολῇ ὑπισχνεῖται , ἐὰν τοῖς μὲν αὑτοῦ φίλοις καὶ ὑπὲρ αὐτοῦ λέγουσι πιστεύητε , ἡμᾶς δὲ τοὺς διαβάλλοντας αὐτὸν πρὸς ὑμᾶς τιμωρήσησθε , ὡς μεγάλα εὐεργετήσει .
τὰ μέντοι εὐεργετήματα τοιαῦτα ἔσται ·